«Inter Mayami» Ligalar kubogi chorakfinali doirasida «Sharlott» ustidan yirik g‘alabaga erishib, yarimfinalga yo‘llanma oldi. Foto: Getty Images Florida klubi safida Lionel Messi 86-daqiqada gol kiritib, o‘yinga nuqta qo‘ydi – 4:0. Bu argentinalikning klubdagi 5-o‘yinida kiritgan 8-goli bo‘ldi. Shu tariqa, «Inter Mayami» yarimfinalda «Filadelfiya Yunion»ga qarshi bahs yuritadi. Uchrashuv seshanba kuni bo‘lib o‘tadi. Ligalar kubogi. 1/4 final.  «Inter Mayami» – «Sharlott» – 4:0  Gollar: 1:0 – Martines (12, pen.), 2:0 – Teylor (32), 3:0 – Malanda (78, avtogol), 4:0 – Messi (86).